jlig saking nagarinipun, mirêng têmbung kula wau sanalika Sayid Alatas namung andomblong, sarêng sampun sawatawis mangsuli "Wat is dat?" sarèhning rumaos kula kirang cêtha anggèn kula ngucapakên, sarta bokmanawi kabarung swantên warni-warni, kula ambali ngantos kaping kalih, ulonipun (uitspraak) malah lajêng kula Jawèkakên, nanging Sayid mêksa botên mangrêtos, namung tansah "Wat is daat" kemawon, kawontênan makatên punika botên anèh bilih andadosakên sakalangkung gawoking manah kula, sarta para kônca Jawi ingkang sami manoni.